**Р Е Ш Е Н И Е № ПВ-5-П/2017 г.**

Процедурата по реда на глава шеста от *Закона за опазване на околната среда* за инвестиционно предложение /ИП/:„Временно съхранение, сортиране и рециклиране на строителни отпадъци“ в имот с № 63567.241.808, с. Ръжево Конаре, община Калояново, област Пловдив е започнала с внасяне в РИОСВ-Пловдив на уведомление за инвестиционно предложение с вх. № ОВОС-1586/02.11.2016г. от възложителя„КОРЕКТБЕТОН“ ЕООД, гр. Пловдив, бул. „Марица" №122.

Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредбата за ОВОС), с писмо изх. № ОВОС-1586/29.11.2016г. Възложителя е уведомен, че допълнително е необходимо да бъде изяснено следното:

* Да се представи информация за емисиите, които ще бъдат формирани при реализацията на инвестиционното предложение, както и влиянието им върху населеното място и съседни обекти.
* Предвижданите съоръжения ще бъдат източници на шум в околната среда и не е представена информация за еквивалентни нива на шум и въздействието им върху околната среда.
* Няма данни за отстоянието на обекта от населеното място и свързаното с това влияние на дейността върху хората и околната среда.
* Съгласно изискванията на чл. 3 от Наредба №7/2004 г. за изискванията, на които трябва да отговарят площадките за разполагане на съоръжения за третиране на отпадъци, следва да представите информация за влязъл в сила ПУП, изготвен и одобрен по реда на глава VII, раздел III от Закона за устройство на територията /ЗУТ/.
* Отпадъчни води – битови/промишлени, начин на третиране, отвеждане и заустване.

На основание чл.5, ал.4 от Наредбата за ОВОС на възложителят е поставен едномесечен срок (30 дни), в който да предостави в РИОСВ-Пловдив допълнителната информация.

Писмо с изх. № ОВОС-1586/29.11.2016г. е получено на 12.12.2016г., видно от обратна разписка.

В указания срок възложителят не е представил в РИОСВ-Пловдив изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство и на основание чл.5, ал.5 от Наредбата за ОВОС, във връзка с чл.2а, ал.1 и ал. 3 от Наредбата за ОВОС

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зониза инвестиционно предложение: „Временно съхранение, сортиране и рециклиране на строителни отпадъци“ имот с № 63567.241.808, с. Ръжево Конаре, община Калояново, област Пловдив

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 30.01.2017г.**

*Директор на РИОСВ - Пловдив*